Trine Eilertsen
Store norske leksikon,Samfunn,Medier,Aviser,Avisredaktører
Trine Eilertsen er en norsk journalist og redaktør, som fra 2014 til 2020 var politisk redaktør i Aftenposten. 1. januar 2020 tok hun over som sjefredaktør i Aftenposten etter Espen Egil Hansen. Eilertsen har tidligere vært sjefredaktør i Bergens Tidende og politisk kommentator i NRK.
Som Aftenposten-redaktør har hun vært en kjent stemme og kommentator i norsk offentlighet, også som fast deltaker i Aftenpostens podkast «Aftenpodden». Utdanning Eilertsen er utdannet siviløkonom fra Norges Handelshøyskole i 1996 og statsviter med hovedfag i sammenliknende politikk ved Universitetet i Bergen (1997). Hun var trainee i Statoil 1998–1999. Karriere Hun begynte som kommentator og økonomijournalist i Bergens Tidende i 1999. Hun var politisk redaktør i avisen 2002–2008 og sjefredaktør fra 2008 til 2012, deretter politisk kommentator i NRK fra 2013 til 2014, før hun gikk til Aftenposten. Utmerkelser J.W. Eides pris for fremragende journalistikk i 2003. Kåret til Årets kvinnelige medieleder 2010 av Medienettverket – forum for kvinnelige medieledere. Les mer i Store norske leksikon podkast Aftenposten Massemedier i Norge